section_heading: Mogućnosti
paragraph_text: Cijev je izrađena od čelika te može "sačuvati" preciznost i nakon 20.000 ispaljenih metaka. Također, cijev ima i skrivač plamena koji je postavljen na ustima cijevi. On služi tome da maskira položaj strijelca prilikom pucanja. Plinski regulator može se podesiti na dvije postavke - "normalno" za standardno streljivo NATO karakteristika i "negativno" kod povećane količine plina u sustavu s ciljem da se osigura pravilno funkcioniranje kada dođe do zastoja ili prilikom korištenja streljiva koje stvara niski tlak.